- Flammene var så intense, jeg måtte bare slippe meg ned
En video filmet av et øyenvitne viser Reissig som henger fra balkongen i femte etasje, svinger seg frem og tilbake, før han slipper taket. Noe ustø, lander han på mirakuløst vis på balkongen i etasjen under. Det er en lettet anleggsarbeider som snakker ut etter tirsdagens dramatiske brann i Houston. - Jeg fikk ikke puste og klarte nesten ikke å se framfor meg. Jeg kom meg bort til et vindu og forsøkte å åpne det, men klarte det ikke. Røyken ble tettere og jeg forsøkte å få puste. - Jeg fortalte meg selv «jeg må ha luft», og på det tidspunktet trodde jeg at min siste time var kommet. Jeg sa «Gud, du må hjelpe meg. Få meg ut herfra», sier Reissig til ABC News. - Måtte bare slippe På en eller annen måte kom han seg ut på balkongen i femte etasje - flere meter over bakken. Han kjente en sviende smerte i huden og så at flammene kom nærmere. - Jeg vurderte bare å falle utfor, sier Reissig. Anleggsarbeideren forsto at hans eneste sjanse var å prøve å komme seg én etasje ned. Han hang etter armene fra balkongen og begynte å svinge seg frem og tilbake. - Egentlig ville jeg ha en sving til, men flammene var så intense, jeg måtte bare slippe meg ned, sier Reissig. Han landet bare centimeter fra kanten på balkongen i fjerde etasje. Veggen kollapset Brannmannskapene var raskt på plass med en stige for å hente ned Reissig. - Jeg var bekymret for at stigen ikke ville klare vekten av både brannmannen og meg, siden den var så utstrakt, sier Reissig. Idet stigen ble svingt bort fra bygningen, kollapset den ene veggen. - Jeg forstår hvor heldig jeg var, hvor nær jeg var. Se dramaet uredigert i videoen under:
Curtis Reissig trodde hans siste time var kommet da flammene spiste opp anleggsplassen.